
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 159 
                                                                din 29 iulie 2021
                                  privind darea în folosință gratuită a unui spațiu,

situat în Piața Hermann Oberth, nr. 22, către Asociația Militarilor Veterani și Veteranilor cu Dizabilități ,,Sfântul Mare Mucenic Dimitrie – Izvorâtorul de Mir”
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 19.149/08.07.2021 şi la Consiliul Local Sighișoara cu nr. 20.814/23.07.2021, de referatul de aprobare, înregistrat cu nr. 19.153/08.07.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere adresa înregistrată la Municipiul Sighișoara cu nr. 17.383/18.06.2021, formulată de domnul plt. adj. pr. Țuca Petru, în calitate de președinte al sucursalei Asociația Militarilor Veterani și Veteranilor cu Dizabilități ”Sfântul Mare Mucenic Dimitrie – Izvorâtorul de Mir” (A.M.V.V.D.) – Sighișoara, prin care se solicită repartizarea unui spațiu pentru desfășurarea activităților asociației;
Ținând cont de prevederile Hotărârii Guvernului nr. 531/2017, conform căreia Asociația Militarilor Veterani și Veteranilor cu Dizabilități ”Sfântul Mare Mucenic Dimitrie – Izvorâtorul de Mir”, persoană juridică română, fără scop lucrativ, a devenit asociație de utilitate publică;

Având în vedere Certificatul de Acreditare AF nr. 005433, potrivit căruia asociația antemenționată este autorizată să acorde servicii sociale pe perioadă nedeterminată; 
Luând în considerare faptul că prin activitatea desfășurată, Asociația Militarilor Veterani și Veteranilor cu Dizabilități ”Sfântul Mare Mucenic Dimitrie – Izvorâtorul de Mir”, acordă sprijin membrilor și persoanelor cu probleme medicale și sociale deosebite din rândul militarilor veterani și veteranilor  în activitate, pensionați, în rezervă sau în retragere, precum și membrilor familiilor acestora;

Având în vedere că spațiul cu altă destinație decât locuință în suprafață totală de 52,95 mp., a cărui componență este: un birou cu Su = 15,04 mp., un birou cu Su = 29,42 mp., cota indiviză de 2,72 mp. din holul mic, comun, cu Su = 9,18 mp. și cota indiviză de 5,77 mp. din holul mare, comun, cu Su = 27,93 mp., parte din construcția – C1 (Biblioteca municipală și Sala de spectacol ,,Mihai Eminescu”), situată în Municipiul Sighișoara, P-ța Hermann Oberth, nr. 22, înscris în C.F. 55933 – C1 Sighișoara (nr. C.F. vechi 7346), cu nr. top. 961 – C1, se află în proprietatea Statului Român, cu drept de administrare operativă, în favoarea Consiliului Popular al Municipiului Sighișoara;
Ținând cont că spațiul cu altă destinație decât locuință – birou, menționat mai sus, este cuprins în listele de inventar ale Municipiului Sighișoara cu nr. 1.6.4.5.010;
Având în vedere că spațiul cu altă destinație decât locuință în suprafață totală de 52,95 mp., situat în Municipiul Sighișoara, P-ța Hermann Oberth, nr. 22, este liber și poate fi transmis către Asociația Militarilor Veterani și Veteranilor cu Dizabilități ”Sfântul Mare Mucenic Dimitrie – Izvorâtorul de Mir” – Sucursala Sighișoara, cu destinația de sediu local;
Având în vedere prevederile art. 861 alin. (3) și pe cele ale art. 874 din Legea nr. 287/2009 privind Codul civil, republicat, cu modificările şi completările ulterioare;
Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 108 lit. ,,d” și ale art. 349 - 353 din aceasta;
Având în vedere că imobilul din Municipiul Sighișoara, P-ța Hermann Oberth, nr. 22, în care este situat spațiul, nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 19.151/08.07.2021, prin care se propune darea în folosință gratuită a unui spațiu, situat în Piața Hermann Oberth, nr. 22, către Asociația Militarilor Veterani și Veteranilor cu Dizabilități ,,Sfântul Mare Mucenic Dimitrie – Izvorâtorul de Mir”;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ,,c”, alin. (6) lit. ,,b”, alin. (14), art. 139 alin. (1) și alin. (3) lit. ,,g” și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1.  (1) Se aprobă darea în folosință gratuită, pe o perioadă de 5 (cinci) ani, începând cu data de 01.08.2021, a spațiului cu altă destinație decât locuință în suprafață totală de 52,95 mp., a cărui componență este: un birou cu Su = 15,04 mp., un birou cu Su = 29,42 mp., cota indiviză de 2,72 mp. din holul mic, comun, cu Su = 9,18 mp. și cota indiviză de 5,77 mp. din holul mare, comun, cu Su = 27,93 mp., cu valoare de inventar: 37.759,25 lei, situat în Municipiul Sighișoara, P-ța Hermann Oberth, nr. 22, înscris în C.F. 55933 – C1 Sighișoara (nr. C.F. vechi 7346), cu nr. top. 961 – C1, în vederea folosirii acestuia pentru desfășurarea activității Asociației Militarilor Veterani și Veteranilor cu Dizabilități ”Sfântul Mare Mucenic Dimitrie – Izvorâtorul de Mir”, identificat conform planului de situație, anexa nr. 1 la prezenta hotărâre.
(2) Obligațiile Asociației Militarilor Veterani și Veteranilor cu Dizabilități ”Sfântul Mare Mucenic Dimitrie – Izvorâtorul de Mir” și modalitățile de angajare a răspunderii, sunt prevăzute în contractul de folosință gratuită – anexa nr. 2, parte integrantă a prezentei hotărâri.
(3) Predarea spațiului cu altă destinație decât locuință, către Asociația Militarilor Veterani și Veteranilor cu Dizabilități ”Sfântul Mare Mucenic Dimitrie – Izvorâtorul de Mir”, se va face prin proces - verbal, ce va fi anexă la contractul de folosință gratuită, în termen de 30 de zile de la data adoptării prezentei hotărâri.

(4) Plata cheltuielilor de întreținere, a utilităților aferente pe parcursul întregii perioade, vor fi suportate de Asociația Militarilor Veterani și Veteranilor cu Dizabilități ”Sfântul Mare Mucenic Dimitrie – Izvorâtorul de Mir”.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică, Biroul Juridic din cadrul Municipiului Sighişoara și Asociația Militarilor Veterani și Veteranilor cu Dizabilități ”Sfântul Mare Mucenic Dimitrie – Izvorâtorul de Mir”.
Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Buzogany Erzsebet         
                                             Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;
  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;
  1 ex. Biroul Juridic;

  1 ex. Asociația Militarilor Veterani și Veteranilor cu Dizabilități ”Sfântul Mare Mucenic Dimitrie – Izvorâtorul de Mir”.
13 ex.
B.A.  
